Z A P I S N I K

sa 7. sjednice Vijeća Mjesnog odbora Malešnica
održane 13. prosinca 2021. godine s početkom u 18:30 sati 

u prostorijama MO Malešnica, Ivane Brlić Mažuranić 18

Nazočni članovi Vijeća: Zdenka Blažeković, Marko Kurešić, Krešimir Lončar, Mladen Malogorski, Karmela Martinjak, Dario Mora, Zoran Tihomirović

Nenazočni članovi Vijeća: Josip Matić, Frano Čirko (prije početka sjednice pregledane su Covid potvrde od strane predsjednice, te je utvrđeno da član Vijeća Frano Čirko ne posjeduje niti jedan dokument sukladno odluci Stožera o mjerama sprečavanja Covid 19, te je napustio prostor)

Predsjedava: Zdenka Blažeković, predsjednica Vijeća MO Malešnica 

Zapisnik vodi: Krešimir Lončar, član Vijeća MO Malešnica

Predsjednica konstatira da je sjednici nazočno 7 članova Vijeća te otvara 7. sjednicu Vijeća Mjesnog odbora Malešnica. 

Predsjednica daje na glasovanje zapisnik s 6. sjednice, koji je jednoglasno prihvaćen.

Predloženi dnevni red je:

                                                     
 DNEVNI RED

1. Prijedlog zaključka o Prijedlogu za formiranje zelenih otoka.

2. Prijedlog zaključka o Rasporedu korištenja prostora MO Malešnica za 2022. godinu.

3. Informacije, pitanja i prijedlozi

Predloženi dnevni red jednoglasno je prihvaćen.

Član Vijeća Krešimir Lončar je predložio dopunu dnevnog reda sa točkom Prijedlog zaključka o postavljanju prometnih stupića na području MO Malešnica.

Prijedlog je jednoglasno prihvaćen, te dnevni red glasi:

1. Prijedlog zaključka o Prijedlogu za formiranje zelenih otoka.

2. Prijedlog zaključka o Rasporedu korištenja prostora MO Malešnica za 2022. godinu

3. Prijedlog zaključka o postavljanju prometnih stupića na području MO Malešnica

4. Informacije, pitanja i prijedlozi

Ad 1)  Prijedlog zaključka o prijedlogu za formiranje zelenih otoka.

Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 7 glasova “za“ donosi

Z A K LJ U Č A K

Vijeće Mjesnog odbora Malešnica suglasno je s trenutnim stanjem navedenih zelenih otoka.

Ad 2) Prijedlog zaključka o rasporedu korištenja prostora MO Malešnica za 2022. godinu

Predsjednica VMO Malešnica upoznala je prisutne s točkom dnevnog reda i otvorila raspravu.

U raspravi su sudjelovali svi članovi VMO.

Predsjednica predlaže, a Vijeće jednoglasno s 7 glasova “za“  donosi
Z A K LJ U Č A K

Vijeće Mjesnog odbora Malešnica donosi raspored korištenja prostora MO Malešnica za 2022. godinu. Raspored je sastavni dio zapisnika.
Ad 3) Prijedlog zaključka o postavljanju prometnih stupića na području MO Malešnica
Član Vijeća Krešimir Lončar upoznao je prisutne s točkom dnevnog reda o prijedlogu za postavljanje i popravljanje prometnih stupića na području MO Malešnica.

Predsjednica predlaže, a Vijeće jednoglasno s 7 glasova “za“  donosi

Z A K LJ U Č A K

Vijeće Mjesnog odbora Malešnica je suglasno s prijedlogom, te upućuje zahtjev Zagrebačkom holdingu – podružnica Zagrebačke ceste za postavljanje prometnih stupića na lokacijama: 

1. Križanje Ivane Brlić Mažuranić i Drage Ivaniševića - postaviti stupiće na pješački prijelaz s južne strane 

2. Križanje Ivane Brlić Mažuranić i Ulice Donje Vrapče - između semafora i biciklističke staze s južne strane križanja, te sa cijele sjeverozapadne strane križanja gdje ih nema

3. Autobusna stanica na križanju Ivane Brlić Mažuranić i Ulice Donje Vrapče 

4. Križanje Ivane Brlić Mažuranić i Janka Matka - postavljanje stupića na južnoj strani kod biciklističke staze,

te popravak prometnih stupića na lokacijama:

1. Križanje Ivane Brlić Mažuranić i Janka Matka

2. Ulica Donje Vrapče 18

Ad 4) Informacije, pitanja i prijedlozi 

Sjednica je završila u 19:20 sati.

KLASA: 026-02/21-002/2210 

URBROJ: 251-06-11-1401-21-2

U Zagrebu, 13. prosinca 2021.

                                                                                            PREDSJEDNICA 

                                                                                 VIJEĆA MJESNOG ODBORA 








          MALEŠNICA






                                Zdenka Blažeković
